Christianus Schmidt
Christianus Schmidt (natus die 26 Augusti 1957 in oppido Obernzenn/Bavaria) vir publicus Germanicus factionis CSU est.

Iuventus et munus 
Postquam testimonium maturitatis anno 1976 adeptus est, Schmidt miles conscriptus militavit et deinde Erlangae et Lausonii iurisprudentiae studebat. Anno 1982 primam, anno 1985 secundam probationem accepit et ab hoc tempore causidicus operam dicit.

Familia 
Schmidt uxorem duxit atque duas filias habet.

Cursus honorum 
Ab anno 1973 Schmidt sodalis Unionis Iuvenilis fuit et 1976 ad Factionem Christianam Socialem accessit. Postquam legatus oppidi patrii et pagi sui fuit, Schmidt anno 1990 primo legatus ad Dietam Foederalem electus est et ad hunc diem manet. Annis 2005 - 2013 secretarius statalis in Administerio Foederali Defensionis Publicae erat et deinde eodem magistratu in Administerio Foederali Collaborationis Oeconomicae fungebatur. Die 17 Februarii 2014 novus Administer Foederalis Rei Agrariae nominatus est. Et anno 2017 iterum legatus ad Dietam Foederalem electus est. Die 24 Octobris 2017 Schmidt pro tempore et Administer Foederalis Commeatus nominatus est et Alexandro Dobrindt successit. Die 14 Martii 2018 Iulia Klöckner (CDU) administra rei agrariae et Andreas Scheuer minister foederalis commeatus ei successit.

Nexus externi 

 Pagina personalis
 Biographia brevis in pagina Dietae Foederalis Germaniae

Notae 

Alumni Universitatis Erlangensis
Alumni Universitatis Lausoniensis
Causidici
Legati Dietae Foederalis Germaniae
Administri Foederales Rei Agrariae
Administri Foederales Commeatus et Aedificiorum